Document ID: 32006R1637

EUROOPA KESKPANGA MÄÄRUS (EÜ) nr 1637/2006,
2. november 2006,
kohustusliku reservi kohaldamise üleminekusätete kohta Euroopa Keskpanga poolt pärast euro kasutuselevõttu Sloveenias
(EKP/2006/15)
EUROOPA KESKPANGA NÕUKOGU,
võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 19.1 ja artikli 47.2 esimest taanet,
võttes arvesse nõukogu 23. novembri 1998. aasta määrust (EÜ) nr 2531/98 kohustuslike reservide kohaldamise kohta Euroopa Keskpanga poolt, (1)
võttes arvesse 12. septembri 2003. aasta määrust (EÜ) nr 1745/2003 (EKP/2003/9) kohustuslike reservide kohaldamise kohta, (2)
võttes arvesse nõukogu 23. novembri 1998. aasta määrust (EÜ) nr 2532/98 Euroopa Keskpanga sanktsioonide rakendamise volituste kohta, (3)
võttes arvesse nõukogu 23. novembri 1998. aasta määrust (EÜ) nr 2533/98 statistilise teabe kogumise kohta Euroopa Keskpanga poolt, (4) eelkõige selle artikli 5 lõiget 1 ja artikli 6 lõiget 4,
võttes arvesse 22. novembri 2001. aasta määrust (EÜ) nr 2423/2001 (EKP/2001/13) rahaloomeasutuste sektori koondbilansi kohta (5)
ning arvestades järgmist:
(1)
Euro kasutuselevõtmine Sloveenias 1. jaanuaril 2007. aastal tähendab, et Sloveenias asuvate krediidiasutuste ja krediidiasutuste filiaalide suhtes hakkavad alates sellest kuupäevast kehtima kohustusliku reservi nõuded.
(2)
Nimetatud asutuste sujuva integreerimise tagamiseks Euroopa Keskpanga (EKP) kohustusliku reservi süsteemi tuleb vastu võtta üleminekusätted, ilma et krediidiasutusele pandaks osalevates liikmesriikides, sealhulgas Sloveenias, ebaproportsionaalselt suurt koormust.
(3)
Põhikirja artiklist 5 koosmõjus Euroopa Ühenduse asutamislepingu artikliga 10 tuleneb liikmesriigi kohustus välja töötada ja rakendada riigis kõik asjakohased statistika kogumise meetmed, mis on vajalikud EKP statistikaaruandluse nõuete täitmiseks ning statistikavaldkonna õigeaegse ettevalmistuse tagamiseks euro kasutuselevõtu korral,
ON VASTU VÕTNUD KÄESOLEVA MÄÄRUSE:
Artikkel 1
Mõisted
Käesolevas määruses kasutatakse mõisteid “asutus”, “reservinõue”, “hoidmisperiood”, “reservibaas” ja “osalev liikmesriik” samas tähenduses kui määruses (EÜ) nr 1745/2003 (EKP/2003/9).
Artikkel 2
Üleminekusätted Sloveenias asuvate asutuste jaoks
1. Erandina määruse (EÜ) nr 1745/2003 (EKP/2003/9) artiklist 7 kestab Sloveenias asuvate asutuste ülemineku hoidmisperiood 1. jaanuarist 2007 kuni 16. jaanuarini 2007.
2. Iga Sloveenias asuva asutuse reservibaas ülemineku hoidmisperioodil määratakse kindlaks vastavalt nende bilansi koosseisule 31. oktoobril 2006. Sloveenias asuvad asutused teatavad oma reservibaasi Banka Slovenije'le (Sloveenia keskpank) vastavalt EKP rahandus- ja pangandusstatistika aruandlusraamistikule, mis on kehtestatud määrusega (EÜ) nr 2423/2001 (EKP/2001/13). Sloveenias asuvad asutused, kes saavad rakendada määruse (EÜ) nr 2423/2001 (EKP/2001/13) artikli 2 lõikes 2 sätestatud erandit, arvutavad ülemineku hoidmisperioodi reservibaasi oma 30. septembri 2006 bilansi alusel.
3. Ülemineku hoidmisperioodi kohustusliku reservi arvutab välja kas Sloveenias asuv asutus või Sloveenia keskpank. Osapool, kes arvutab välja kohustusliku reservi, esitab oma arvutuse teisele osapoolele, jättes talle piisavalt aega arvutust kontrollida ja esitada oma parandused hiljemalt 11. detsembriks 2006. Osapooled kinnitavad arvutatud kohustusliku reservi koos parandustega hiljemalt 12. detsembril 2006. Juhul, kui osapool ei kinnita kohustusliku reservi suurust 12. detsembriks 2006, loetakse arvutatud summa kinnitatuks ja see kehtib ülemineku hoidmisperioodil.
Artikkel 3
Üleminekusätted teistes osalevates liikmesriikides asuvate asutuste jaoks
1. Sloveenias asuvate asutuste ülemineku hoidmisperiood ei mõjuta määruse (EÜ) nr 1745/2003 (EKP/2003/9) artikli 7 kohaselt teistes osalevates liikmesriikides asuvate asutuste suhtes kohaldatavat hoidmisperioodi.
2. Teistes osalevates liikmesriikides asuvad asutused võivad otsustada oma reservibaasist hoidmisperioodidel 13. detsembrist 2006 kuni 16. jaanuarini 2007 ja 17. jaanuarist 2007 kuni 13. veebruarini 2007 maha arvata kohustused Sloveenias asuvate asutuste ees, kuigi kohustusliku reservi arvutamise ajal ei ole need asutused määruse (EÜ) nr 1745/2003 (EKP/2003/9) artikli 2 lõikes 3 nimetatud reservinõudega hõlmatud asutuste loetelus.
3. Teistes osalevates liikmesriikides asuvad asutused, kes soovivad maha arvata kohustused Sloveenias asuvate asutuste ees, arvutavad hoidmisperioodidel 13. detsembrist 2006 kuni 16. jaanuarini 2007 ja 17. jaanuarist 2007 kuni 13. veebruarini 2007 oma kohustusliku reservi vastavalt oma bilansile 31. oktoobril 2006 ja 30. novembril 2006 ning esitavad aruande määruse (EÜ) nr 2423/2001 (EKP/2001/13) I lisa tabeli 1 joonealusele märkusele 5 vastava tabeliga, osutades Sloveenias asuvatele asutustele kui EKP kohustusliku reservi süsteemi subjektidele.
See ei mõjuta asutuste kohustust esitada aruanne asjaomaste perioodide statistikaga vastavalt määruse (EÜ) nr 2423/2001 (EKP/2001/13) I lisa tabelile 1, osutades Sloveenias asuvatele asutustele kui “muu maailma” pankadele.
Tabelid esitatakse määruses (EÜ) nr 2423/2001 (EKP/2001/13) sätestatud tähtaegadel ja korras.
4. Hoidmisperioodideks, mis algavad 2006. aasta detsembris ning 2007. aasta jaanuaris ja veebruaris, arvutavad teistes osalevates liikmesriikides asuvad asutused, kes saavad kohaldada määruse (EÜ) nr 2423/2001 (EKP/2001/13) artikli 2 lõikes 2 sätestatud erandit ja soovivad maha arvata kohustused Sloveenias asuvate asutuste ees, oma kohustusliku reservi 30. septembri 2006 bilansi alusel ja esitavad aruande määruse (EÜ) nr 2423/2001 (EKP/2001/13) I lisa tabeli 1 joonealusele märkusele 5 vastava tabeliga, osutades Sloveenias asuvatele asutustele kui EKP kohustusliku reservi süsteemi subjektidele.
See ei mõjuta asutuste kohustust esitada aruanne asjaomaste perioodide statistikaga vastavalt määruse (EÜ) nr 2423/2001 (EKP/2001/13) I lisa tabelile 1, osutades Sloveenias asuvatele asutustele kui “muu maailma” pankadele.
Tabelid esitatakse määruses (EÜ) nr 2423/2001 (EKP/2001/13) sätestatud tähtaegadel ja korras.
Artikkel 4
Jõustumine ja kohaldamine
1. Käesolev määrus jõustub järgmisel päeval pärast selle avaldamist Euroopa Liidu Teatajas.
2. Kui käesolevas määruses puuduvad erisätted, kohaldatakse määruste (EÜ) nr 1745/2003 (EKP/2003/9) ja (EÜ) nr 2423/2001 (EKP/2001/13) sätteid.
Frankfurt Maini ääres, 2. november 2006

Labels: 2
15
4
18